VENEPAIKKASOPIMUKSEN PELISÄÄNTÖLIITE

KÄSITTEET JA MÄÄRITTEET

Määrittelyt termeistä: Kiinteistö Oy Saaristolaisairisto ( jäljempänä ”yhtiö” ), hallintaoikeusvenepaikan ostanut ( jäljempänä ”oikeutettu” ), Kiinteistö Oy Saaristolaisairiston isovenelaituri ( jäljempänä ”laituri” ), hallintaoikeusvenepaikka ( jäljempänä ”venepaikka” )

PELISÄÄNTÖJEN SITOVUUS

Nämä pelisäännöt ovat osa venepaikkasopimusta

VENEPAIKAN TOIMINTAOHJEET

Yhtiön hallinnoimalla laiturilla sekä venepaikoilla on lakien ja asetusten sekä näiden nojalla annettujen säännösten lisäksi noudatettava näitä pelisääntöjä.

Vene tulee kiinnittää asianmukaisella ja huolellisella tavalla, hyvää merimiestapaa noudattaen, jottei se vahingoita muita veneitä tai laiturirakennelmia.

Vene on kiinnitettävä laituriin jousto-ominaisuuksin varustetuilla köysillä, joiden vapaa joustovara on riittävä.

Veneen kiinnitys on tarkistettava säännöllisin väliajoin ja etenkin ennen ja jälkeen myrskysään sekä epätavallisen meriveden korkeuden aikana.

Veneitä ei saa kiinnittää laituriin ilman kyseessä olevan venepaikan oikeutetun lupaa.

Venepaikan luvalla toiselle luovuttanut oikeutettu vastaa siitä, että luvan saanut venepaikan käyttäjä noudattaa myös näitä sääntöjä.

Venepaikoille sekä laiturialueelle ei saa kiinnittää mitään kilpiä eikä mainoksia ilman yhtiön lupaa.

Laiturialuetta ja venepaikkoja koskee myös yhtiön yleiset järjestyssäännöt.

Havaituista laiturin vioista, puutteista ja/tai vahingoista tulee viipymättä ilmoittaa yhtiölle ja oikeutetun tulee huolehtia, että omat yhteystiedot kuten puhelinnumero ja sähköpostiosoite ovat ajan tasalla ja yhtiön sekä laiturilla asioivien käytettävissä.

Yhtiö ei vastaa venepaikoilla tapahtuvista välittömistä ja välillisistä vahingoista. Laiturilla liikkuminen ja oleskelu tapahtuu oikeutettujen ja osakkaiden omalla vastuulla.

VENEPAIKAN RAJOITTEET

Laituria on mahdollista käyttää vain avoveden aikaisena veneilykautena, huomioiden kuitenkin laiturin rakenteen ja sijainnin sekä sääolosuhteiden asettamat rajoitteet.

Laiturin rakenteesta ja sijainnista johtuen, laituriin ei saa kiinnittää yli 10,0 metrin ja/ tai yli 6,0 tonnin painoista venettä ilman valvontaa.

Yli 6,0 metrin ja/ tai yli 1,0 tonnin painoisten veneiden kiinnittäminen laituriin 1.10 jälkeen on ilman valvontaa kielletty syksyn myrskyvaurioiden välttämiseksi.

Kaikki veneet on siirrettävä pois laiturista talveksi avoveden aikana, ennen jään muodostumista. Veneiden jättäminen jäihin sekä talvisäilytys yhtiön omistamilla ja hallitsemilla maa-alueilla on kielletty. Yhtiöllä on oikeus kuljettaa pois veneet, jotka ovat jätetty veneilykauden päätyttyä venepaikalle. Oikeutettu vastaa tällöin siirron aiheuttamista kustannuksista.

OIKEUDET, VASTUUT JA VELVOITTEET

|  |  |  |
| --- | --- | --- |
| **OIKEUDET** | **OIKEUTETTU** | **YHTIÖ** |
| Venepaikan käyttö ja hallinta ( määritelty hallinta-oikeudella) | X |  |
| Laiturin omistus ja hallinta (maapohja ja kiinteät rakenteet ) |  | X |
| Veneen- ja/ tai aallon mukana liikkuvien laiturivarusteiden omistus ja hallinta (köydet, poijut, aallonmurtajat, kiinnikkeet, aputasot, jne ) | X |  |
| Laiturissa olevan uima- ja lastauspaikan omistus ja hallinta (uimaportaat, lastaustaso ) |  | X |
| Laiturilla oleskelu ja virkistyskäyttökäyttö | X | X |
| **VASTUUT** | **OIKEUTETTU** | **YHTIÖ** |
| Oikeutettujen luettelon ylläpito |  | X |
| Venepaikkojen nimikilvet laiturissa | X |  |
| Laiturin hallinto ( suunnitelmat, päätökset, maksuliikenne) |  | X |
| Laiturin huolto ja kunnossapito (kiinteät rakenteet ) |  | X |
| Laiturin huolto ja kunnossapito veneen- tai aallon mukana olevat varusteet (köydet, poijut, aallonmurtajat, kiinnikkeet, aputasot ) | X |  |
| Yhtiön määrittämän laiturimaksun maksaminen | X |  |
| Laiturin sähkön maksaminen kulutuksen mukaan ( mittaus vain tarvittaessa, kohtuullinen sähkö sisältyy yhtiön osakkaiden laiturimaksuun ) | X |  |
| Sähkön toimitus olemassa oleviin keskuksiin |  | X |
| Jalankulkureitin kunnossapito laiturille |  | X |
| Laituri - alueen valaistus |  | X |
| Turvallisuus alueella | X | X |
| Siisteydestä huolehtiminen | X | X |
| **VELVOLLISUUDET** | **OIKEUTETTU** | **YHTIÖ** |
| Laiturin pelisääntöjen laatiminen, ylläpito ja valvonta |  | X |
| Laiturin pelisääntöjen sääntöjen noudattaminen | X | X |